4 ಲಕ್ಷ ರೂ. ಮೌಲ್ಯದ ವಸ್ತುಗಳಿದ್ದ ಮಹಿಳೆಯ ಬ್ಯಾಗ್ ಹಿಂತಿರುಗಿಸಿ ಪ್ರಾಮಾಣಿಕತೆ ಮೆರೆದ ಪೊಲೀಸ್ ಹೌದು, ದತ್ತಾತ್ರೇಯ ಆನಂದ ರಾವ್ ಸರ್ಕಲ್ನಲ್ಲಿ ಕರ್ತವ್ಯ ನಿರ್ವಹಿಸುವಾಗ ಒಂದು ಬ್ಯಾಗ್ ಕಂಡಿದೆ. ಈ ಬ್ಯಾಗ್ನಲ್ಲಿ ಲಕ್ಷಾಂತರ ರೂ. ಬೆಲೆ ಬಾಳುವ ವಸ್ತುಗಳಿದ್ದವು. ಹೀಗಿದ್ದರೂ ದತ್ತಾತ್ರೇಯ ಮಾತ್ರ ಕೂಡಲೇ ಆ ಬ್ಯಾಗ್ ಸಂಬಂಧಿಸಿದವರಿಗೆ ತಲುಪಿಸುವ ಕೆಲಸ ಮಾಡಿದ್ದಾರೆ. ಬ್ಯಾಗ್ ಸಿಕ್ಕ ಕೂಡಲೇ ದತ್ತಾತ್ರೇಯ ಯಾರದ್ದು ಎಂದು ಸುತ್ತಮುತ್ತ ಹುಡುಕಾಟ ನಡೆಸಿದ್ದಾರೆ. ಸಂಬಂಧಪಟ್ಟವರು ಸಿಗದಿದ್ದಾಗ ಈ ಬ್ಯಾಗ್ ಅನ್ನು ಪೊಲೀಸ್ ಠಾಣೆಗೆ ವಾಪಸ್ ತಂದಿದ್ದಾರೆ. ಆಗ ಈ ಬ್ಯಾಗ್ ಬಗ್ಗೆ ಮಹಿಳೆಯೊಬ್ಬರು ಪೊಲೀಸ್ ಠಾಣೆಗೆ ದೂರು ನೀಡಲು ಬಂದಾಗ ಇವರೇ ಈ ಬಗ್ಗೆ ಹೇಳಿ ವಾಪಸ್ಸು ನೀಡಿದ್ದಾರೆ.ಬ್ಯಾಗ್ನಲ್ಲಿ 10 ಸಾವಿರ ನಗದು, ದುಬಾರಿ ಫೋನ್ ಸೇರಿದಂತೆ 3 ಲಕ್ಷದ 45 ಸಾವಿರ ಮೌಲ್ಯದ ವಸ್ತುಗಳು ಇದ್ದವು. ಇಂತಹ ಬ್ಯಾಗ್ ಪ್ರಾಮಾಣಿಕವಾಗಿ ಹಿಂತಿರುಗಿಸಿ ದತ್ತಾತ್ರೇಯ ಕರ್ತವ್ಯ ಪ್ರಜ್ಞೆ ಮೆರೆದಿದ್ದಾರೆ. ಇವರ ಕಾರ್ಯಕ್ಕೆ ಪೊಲೀಸ್ ಕಮೀಷನರ್ ಕಮಲ್ ಪಂಥ್ ಪ್ರಶಂಸೆ ವ್ಯಕ್ತಪಡಿಸಿದ್ದಾರೆ.